**Pravidlá ochrany osobných údajov**

**firmy IMC Slovakia s.r.o podľa Nariadenia Európskeho parlamentu a Rady (EÚ) 2016/679** **a zákona č.18/2018 Z. z. o ochrane osobných údajov**

**Prevádzkovateľ**: IMC Slovakia, s.r.o., so sídlom 017 01 Považská Bystrica, Šebešťanová 255, IČO 31 632 220 zapísaný v obchodnom registri Okresného súdu Trenčín oddiel s.r.o., vložka číslo 3077/R za spoločnosť koná konateľ p. Ing. Jaroslav Ďurkovský, e-mail imc@imcslovakia.sk

Prevádzkovateľ spracúva všetky osobné údaje v súlade s platnými právnymi predpismi, najmä s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „GDPR“) a zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len „ZOOÚ“).

Prevádzkovateľ spracúva osobné údaje iba za účelom plnenia zákonných povinností, ochrany oprávnených záujmov prevádzkovateľa, ak je spracúvanie nevyhnutné na plnenie zmluvy a v určitých prípadoch na základe súhlasu dotknutej osoby.

V tomto dokumente nájde dotknutá osoba (najmä zamestnanec) všetky náležitosti vyžadované čl. 13 GDPR, ako aj iné potrebné informácie, týkajúce sa spracúvania osobných údajov firmou IMC Slovakia s.r.o. (ďalej len „IMC“ alebo „prevádzkovateľ“). Nie všetky dotknuté osoby majú svoje osobné údaje spracúvané na všetky účely, závisí to podľa potreby a okolností, prípadne obsahu výkonu činností pridelených dotknutým osobám a ich pracovného zaradenia.

**1. Zásady pri spracúvaní osobných údajov**

 Osobné údaje musia byť:

1. spracúvané len zákonným spôsobom a tak, aby nedošlo k porušeniu základných práv dotknutej osoby („zásada zákonnosti“),
2. získavané na konkrétne určené, výslovne uvedené a legitímne účely a nesmú sa ďalej spracúvať spôsobom, ktorý nie je zlučiteľný s týmito účelmi („zásada obmedzenia účelu“),
3. primerané, relevantné a obmedzené na nevyhnutný rozsah daný účelom, na ktorý sa spracúvajú („zásada minimalizácie osobných údajov“),
4. správne a podľa potreby aktualizované; musia sa prijať všetky potrebné opatrenia, aby sa zabezpečilo, že sa osobné údaje, ktoré sú nesprávne z hľadiska účelov, na ktoré sa spracúvajú, bezodkladne vymažú alebo opravia („zásada správnosti“),
5. uchovávané vo forme, ktorá umožňuje identifikáciu dotknutej osoby najneskôr dovtedy, kým je to potrebné na účel, na ktorý sa osobné údaje spracúvajú („zásada minimalizácie uchovávania“),
6. spracúvané spôsobom, ktorý prostredníctvom primeraných technických a organizačných opatrení zaručuje primeranú bezpečnosť osobných údajov vrátane ochrany pred neoprávneným spracúvaním osobných údajov, nezákonným spracúvaním osobných údajov, náhodnou stratou osobných údajov, výmazom osobných údajov alebo poškodením osobných údajov („zásada integrity a dôvernosti“).

**2. Právny základ, účel a rozsah spracúvania osobných údajov**

**2.1. Právny základ plnenia zákonnej povinnosti**

Firma IMC je podľa určitých predpisov povinná spracúvať osobné údaje dotknutých osôb, pričom spracúvanie je nevyhnutné na splnenie zákonnej povinnosti prevádzkovateľa. V takom prípade sa nevyžaduje súhlas dotknutej osoby a dotknuté osoby sú povinné zniesť takéto spracúvanie ich osobných údajov a poskytnúť ich na spracúvanie. Osobné údaje zamestnanca sa nachádzajú aj v pracovných dokumentoch, ktoré vyplývajú z pracovného zaradenia a náplne práce, a zamestnávateľ je povinný ich mať (napr. list pracovného miesta, traumatologický plán,...). Tieto údaje ostávajú v dokumentácii aj po skončení pracovného pomeru zamestnanca.

**Zákonné povinnosti prevádzkovateľovi vyplývajú najmä z nasledujúcich predpisov v ich platnom znení:**

1. Zákonník práce (zákon č. 311/2001 Z. z.),
2. Zákon o bezpečnosti a ochrane zdravia pri práci (zákon č. 124/2006 Z. z.),
3. Zákon o sociálnom poistení (zákon č. 461/2003 Z. z.),
4. Zákon o zdravotnom poistení (zákon č. 580/2004 Z. z.),
5. Zákon o dani z príjmov (zákon č. 595/2003 Z. z.),
6. Občiansky zákonník (zákon č. 40/1964 Zb.),
7. Civilný sporový poriadok (zákon č. 160/2015 Z. z.),
8. Zákon o vynálezoch, priemyselných vzoroch a zlepšovacích návrhoch (zákon č. 527/1990 Zb.),
9. Zákon o patentoch (zákon č. 435/2001 Z. z.),
10. Trestný zákon (zákon č. 300/2005 Z. z.),
11. Zákon o priestupkoch (zákon č. 372/1990 Zb.),
12. Správny poriadok (zákon č. 71/1967 Zb.),
13. Zákon o súdnych exekútoroch a exekučnej činnosti (zákon č. 233/1995 Z. z.),
14. Obchodný zákonník (zákon č. 513/1991 Zb.),
15. Zákon o archívoch a registratúrach a o doplnení niektorých zákonov (zákona č. 395/2002 Z. z.),
16. Zákon o účtovníctve (zákona č. 431/2002 Z. z. o účtovníctve),
17. Zákon o ochrane osobných údajov (zákon č. 18/2018 Z. z.),
18. Zákon o ochrane oznamovateľov protispoločenskej činnosti (zákon č. 54/2019 Z. z.),
19. Zákon o registri partnerov verejného sektora (zákon č. 315/2016 Z. z.),
20. Zákon o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu (zákon č. 179/2011 Z. z.).

**Účelom zákonom vyžadovaného spracúvania osobných údajov prevádzkovateľom je najmä:**

1. plnenie povinností prevádzkovateľa ako zamestnávateľa vyplývajúcich z pracovnoprávneho vzťahu (personálna, mzdová agenda, vzdelávanie, školenia,...),
2. plnenie povinností prevádzkovateľa ako zamestnávateľa vyplývajúcich z predpisov o bezpečnosti a ochrane zdravia pri práci a pri zaisťovaní bezpečnosti a ochrany života a zdravia vrátane požiarnej ochrany,
3. správa registratúry,
4. archivácia,
5. plnenie zákonných povinností stanovených v účtovných a daňových predpisoch,
6. prešetrovanie podnetov podľa zákona č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov,
7. plnenie povinností vyplývajúcich z § 7 ods. 10 zákona a nasl. č.179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu, v znení neskorších právnych predpisov,
8. plnenie zákonných povinností spojených s poskytovaním ubytovacích služieb,
9. plnenie zákonných povinností súvisiacich s činnosťou právneho úseku (agenda obchodných spoločností, vypracovávanie zmlúv, agenda licencií a povolení, spracovanie a vybavovanie náhrady škody na zdraví po pracovnom úraze alebo pri chorobe z povolania, povinnosti súvisiace s požiadavkami Registra partnerov verejného sektora,...).

**2.2. Právny základ oprávneného záujmu prevádzkovateľa**

V prípade, že spracúvanie osobných údajov je nevyhnutné na účel oprávnených záujmov prevádzkovateľa alebo tretej strany, môže prevádzkovateľ spracúvať osobné údaje dotknutej osoby aj bez jej súhlasu v rozsahu nevyhnutnom na dosiahnutie daných oprávnených záujmov.

To neplatí v prípade, keď nad týmito záujmami prevažujú záujmy alebo práva dotknutej osoby vyžadujúce si ochranu osobných údajov.

**Oprávnenými záujmami prevádzkovateľa sú najmä:**

1. monitorovanie areálu, priestorov budov a evidovanie vstupov do priestorov firmy IMC za účelom bezpečnosti, ochrany majetku, zdravia a odhaľovania kriminality,
2. vizuálna identifikácia zamestnanca (napr. pomocou fotografie),
3. monitorovanie kamerovým systémom za účelom sledovania procesu výroby, ochrany majetku prevádzkovateľa ako aj iných osôb (napr. zamestnancov, návštevníkov,..), ochrany života a zdravia osôb nachádzajúcich sa v areáli firmy IMC, kontroly dodržiavania zásad bezpečnosti a ochrany zdravia pri práci, vyšetrovania nežiaducich udalostí ako aj prevencie a odhaľovania prípadnej trestnej činnosti,
4. poskytovanie komunikačných a informačných zariadení, systémov a aplikácii a zabezpečenie technickej podpory,
5. organizácia dobrovoľných spoločenských podujatí,
6. kontrola vybraných činností zamestnancov ako sú sledovanie telefónnych nákladov, nákladov na pohonné hmoty do firemného vozidla a pod.,
7. vnútorný audit,
8. vybavovanie súdnych, priestupkových alebo trestnoprávnych konaní,
9. zaistenie sieťovej, informačnej a kybernetickej bezpečnosti (opatrenia na zabránenie šíreniu počítačových vírusov, zastavenie a predchádzanie kybernetickým útokom, zabránenie prístupu neoprávnených osôb do informačných systémov a aplikácií,..).

**2.3. právny základ plnenia zmluvy**

Firma IMC (ako zamestnávateľ) spracúva osobné údaje nevyhnutné na plnenie zmluvy (najmä pracovnej), ktorej zmluvnou stranou je dotknutá osoba (zamestnanec), alebo aby sa na základe žiadosti dotknutej osoby mohli vykonať opatrenia pred uzatvorením zmluvy. Za týchto okolností je prevádzkovateľ oprávnený získať osobné údaje priamo od zamestnanca bez jeho súhlasu, pretože bez týchto informácií by prevádzkovateľ (zamestnávateľ) so zamestnancom nemohli vstúpiť do zmluvného vzťahu ani plniť povinnosti, ktoré z tohto vzťahu vyplývajú.

 **Spracúvanie osobných údajov na plnenie zmluvy je vykonávané najmä za účelom:**

1. administrácia predzmluvného vzťahu s dotknutou osobou pred uzavretím pracovného pomeru alebo obdobného vzťahu,
2. vykonávanie vybraných činnosti v rámci personálnej a mzdovej agendy (napr. sociálna politika),
3. zber údajov nevyhnutných pre existenciu zmluvného vzťahu medzi zamestnancom a firmou IMC (zamestnávateľom) a výkon práv a povinností z neho vyplývajúcich (napr. zisťovanie pracovného výkonu alebo počtu hodín nadčasu odpracovaných zamestnancom, aby mu za ne zamestnávateľ mohol poskytnúť dohodnutú finančnú odmenu),
4. vykonávanie kontroly plnenia povinností vyplývajúcich z pracovnej zmluvy so zamestnancom.

**2.4. Právny základ udelenia súhlasu**

Okrem vyššie uvedených prípadov prevádzkovateľ spracúva osobné údaje aj na základe udelenia súhlasu dotknutej osoby na účely, ktoré sú bližšie špecifikované súhlase (napr. súhlas na zverejnenie fotografie na webovom sídle prevádzkovateľa,...). Poskytnutie tohto súhlasu je dobrovoľné a dotknutá osoba ho môže kedykoľvek písomne odvolať na adrese sídla prevádzkovateľa alebo prostredníctvo e-mailu na adrese imc@imcslovakia.sk. Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním.

**2.5. Zoznam spracúvaných osobných údajov**

Medzi spracúvané osobné údaje patria najmä:

1. **Meno,**
2. **Priezvisko,**
3. **Titul,**
4. **rodné číslo,**
5. **pohlavie,**
6. **štátna príslušnosť,**
7. **číslo občianskeho preukazu,**
8. **podpis,**
9. **dátum narodenia,**
10. **adresa** (trvalého a prechodného pobytu),
11. **rodinný stav** (napr. pre účely mzdovej agendy pre rodiča, ktorý má nárok na daňový bonus,...),
12. **číslo účtu,**
13. **kontaktné údaje** (poštová adresa, e-mailová adresa, telefónne číslo),
14. **vyhotovená podobizeň** (fotografia, videozáznam),
15. **výška platu získaná na základe pracovnej zmluvy s prevádzkovateľom** (vrátane odmien, hodinovej mzdy,...),
16. **pracovný výkon,**
17. **zdravotný stav** (na účely plnenia povinností vyplývajúcich z právnych predpisov o bezpečnosti a ochrane zdravia pri práci, posúdenie zdravotnej spôsobilosti zamestnanca, vyšetrovanie a evidencia úrazov a pod.,),
18. **IP adresa** (elektronických zariadení pridelených prevádzkovateľom dotknutej osobe na účely plnenia pracovných úloh zadaných prevádzkovateľom),
19. **Zoznam pridelených pracovných pomôcok.**

**2.6. Dotknuté osoby**

 Dotknutými osobami sú najmä:

1. zamestnanci firmy IMC
2. účastníci právnych vzťahov s prevádzkovateľom (zmluvných, súdnych,...)
3. návštevníci
4. iné subjekty na základe zákonných ustanovení (uchádzači o zamestnanie, súhlas dotknutej osoby, zmluva, osobitné právne predpisy,...)

**2.7. Doba uchovávania**

 Prevádzkovateľ spracúva osobné údaje dovtedy, dokým trvá účel, na ktorý sú tieto údaje spracúvané. Táto doba je zvyčajne stanovená zákonmi, internými predpismi prevádzkovateľa, súhlasom dotknutej osoby alebo oprávneným záujmom prevádzkovateľa.

**3. Sprostredkovatelia a tretie strany**

 Prevádzkovateľ je oprávnený poveriť spracúvaním osobných údajov sprostredkovateľa, pričom na toto poverenie nie je potrebný súhlas dotknutej osoby. V prípade, že prevádzkovateľ poverí spracúvaním osobných údajov sprostredkovateľov, uvedie zoznam sprostredkovateľov na webovom sídle firmy IMC v časti Ochrana osobných údajov.

 Prevádzkovateľ osobné údaje dotknutých osôb neposkytuje tretím stranám ani iným príjemcom s výnimkou, ak sa jedná o orgán verejnej moci, ktorý spracúva osobné údaje na základe osobitného predpisu alebo medzinárodnej zmluvy, ktorou je Slovenská republika viazaná, v súlade s pravidlami ochrany osobných údajov vzťahujúcimi sa na daný účel spracúvania osobných údajov.

 V určitých prípadoch poskytuje prevádzkovateľ osobné údaje aj vybraným externým subjektom (zákazníci, dodávatelia firmy IMC,...) v súvislosti s plnením obchodného vzťahu alebo zmluvy, pričom tieto údaje sú poskytované len v minimálnom rozsahu nevyhnutnom na splnenie daného účelu. Zároveň sú tieto subjekty povinné dodržiavať zásadu prísnej dôvernosti týchto informácií a rovnako tak zachovávať aj ostatné pravidlá ochrany osobných údajov.

**4. Cezhraničný prenos**

 Prevádzkovateľ nevykonáva s osobnými údajmi dotknutých osôb cezhraničný prenos do tretej krajiny (teda do krajiny, ktorá nie je členským štátom), resp. medzinárodnej organizácie.

**5. Práva dotknutých osôb**

**5.1. Dotknuté osoby, ktorých osobné údaje sú spracúvané prevádzkovateľom si môžu uplatniť nasledovné práva:**

**1. Právo na prístup k osobným údajom-** dotknutá osoba má právo získať potvrdenie o tom, či sa spracúvajú jej osobné údaje a právo na prístup k týmto údajom, a to v rozsahu: účel a doba spracúvania, kategórie dotknutých osobných údajov (aké osobné údaje sa spracúvajú), okruh príjemcov, postup v každom automatickom spracúvaní, prípadne informácie o následkoch takéhoto spracúvania a v prípadoch, keď sa osobné údaje nezískali od dotknutej osoby, akékoľvek dostupné informácie, týkajúce sa ich zdroja. Prevádzkovateľ má právo použiť všetky primerané opatrenia na overenie totožnosti dotknutej osoby, ktorá žiada o prístup k údajom.

**2.** **Právo na opravu** nesprávnych a doplnenie neúplných osobných údajov.

**3. Právo na vymazanie (právo „na zabudnutie“)** tých osobných údajov, ktoré už nie sú potrebné na účely, na ktoré sa získali a spracúvali, taktiež pri odvolaní súhlasu, na základe ktorého sa spracúvanie vykonáva, pri nezákonnom spracúvaní a aj v prípade, keď dotknutá osoba namieta voči spracúvaniu podľa článku 21 ods. 1 GDPR a neprevažujú žiadne oprávnené dôvody na spracúvanie alebo dotknutá osoba namieta voči spracúvaniu podľa článku 21 ods. 2 GDPR.

Právo na vymazanie osobných údajov sa neuplatní, pokiaľ je spracúvanie potrebné: na uplatnenie práva na slobodu prejavu a na informácie, na splnenie zákonnej povinnosti uloženej právom Únie alebo právom členského štátu, ktorému prevádzkovateľ podlieha, alebo na splnenie úlohy realizovanej vo verejnom záujme, alebo pri výkone verejnej moci zverenej prevádzkovateľovi, na účely archivácie vo verejnom záujme, na účely vedeckého alebo historického výskumu či na štatistické účely a taktiež na preukazovanie, uplatňovanie alebo obhajovanie právnych nárokov.

**4. Právo na obmedzenie spracúvania**, ktoré je možné uplatniť vtedy, keď dotknutá osoba napadne správnosť osobných údajov počas obdobia umožňujúceho prevádzkovateľovi overiť správnosť týchto údajov, alebo v prípade, že spracúvanie osobných údajov je protizákonné a dotknutá osoba namieta proti vymazaniu osobných údajov a namiesto toho žiada obmedzenie ich použitia. Dotknutá osoba má právo na to, aby prevádzkovateľ obmedzil spracúvanie osobných údajov aj v prípadoch, keď prevádzkovateľ už nepotrebuje osobné údaje na účely spracúvania, ale potrebuje ich dotknutá osoba na preukázanie, uplatňovanie alebo obhajovanie právnych nárokov, alebo vtedy, keď dotknutá osoba namietala voči spracúvaniu podľa článku 21 ods. 1 GDPR, a to až do overenia, či oprávnené dôvody na strane prevádzkovateľa prevažujú nad oprávnenými dôvodmi dotknutej osoby.

**5. Právo na prenosnosť osobných údajov**, ktoré predstavuje právo dotknutej osoby získať v štruktúrovanom, bežne používanom a strojovo čitateľnom formáte osobné údaje, ktoré sa jej týkajú a ktoré poskytla prevádzkovateľovi a preniesť tieto údaje ďalšiemu prevádzkovateľovi, v prípade, že sú splnené obe nasledujúce podmienky: 1.) spracúvanie sa zakladá na súhlase, alebo na zmluve a 2.) spracúvanie sa vykonáva automatizovanými prostriedkami.

Ak je to technicky možné, dotknutá osoba má pri uplatňovaní svojho práva na prenosnosť údajov právo na prenos osobných údajov priamo od jedného prevádzkovateľa druhému prevádzkovateľovi.

**6. Právo namietať spracúvanie osobných údajov**, ktoré sa týkajú dotknutej osoby, z dôvodov týkajúcich sa jej konkrétnej situácie v prípade, že je spracúvanie vykonávané na niektorom z týchto právnych základov:

1. splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi, alebo
2. spracúvanie je nevyhnutné na účely oprávnených záujmov, ktoré sleduje prevádzkovateľ alebo tretia strana,

-vrátane namietania proti profilovaniu založenému na uvedených ustanoveniach.

Prevádzkovateľ nesmie ďalej spracúvať osobné údaje, ak nepreukáže nevyhnutné oprávnené záujmy na spracúvanie, ktoré prevažujú nad právami a záujmami dotknutej osoby, alebo dôvody na preukazovanie, uplatňovanie alebo obhajovanie právneho nároku.

**7. Dotknutá osoba má právo na to, aby sa na ňu nevzťahovalo rozhodnutie, ktoré je založené výlučne na automatizovanom spracúvaní osobných údajov** vrátane profilovania a ktoré má právne účinky, ktoré sa jej týkajú alebo ju obdobne významne ovplyvňujú, pokiaľ sa to netýka osobných údajov nevyhnutných na uzavretie zmluvy alebo plnenie zmluvy medzi dotknutou osobou a prevádzkovateľom.

**8. Právo podať sťažnosť dozornému orgánu** (Úradu na ochranu osobných údajov Slovenskej republiky) ak sa dotknutá osoba domnieva, že spracúvanie jej osobných údajov, je v rozpore s GDPR resp. so ZOOÚ alebo s iným právnym predpisom. Zároveň platí, že podaním tejto sťažnosti nie sú dotknuté akékoľvek iné správne alebo súdne prostriedky nápravy.

**9. Právo požiadať o preukázanie totožnosti osoby poverenej získavaním osobných údajov.**

**5.2. Uplatnenie práva dotknutej osoby**

Dotknutá osoba môže uplatniť svoje právo písomne, alebo elektronicky, pričom z obsahu jej žiadosti musí vyplývať, že dotknutá osoba uplatňuje svoje právo a o aké konkrétne právo ide.

 Ak dotknutá osoba nemá spôsobilosť na právne úkony v plnom rozsahu, jej práva môže uplatniť zákonný zástupca.

 Ak dotknutá osoba nežije, jej práva, ktoré mala podľa zákona o ochrane osobných údajov, môže uplatniť osoba blízka.

V prípade otázok súvisiacich s ochranou osobných údajov alebo s informáciami obsiahnutými v tomto dokumente sa dotknutá osoba môže obrátiť na Personálne oddelenie firmy IMC Slovakia s.r.o. na adrese Šebešťanová 255, 01701 Považská Bystrica, alebo prostredníctvom e-mailu na adresu imc@imcslovakia.sk.